
Informatīvais ziņojums
“Par valsts drošības stiprināšanas pasākuma “Katastrofu pārvaldības centru būvniecība” īstenošanas turpināšanu”

Nacionālās drošības koncepcijā (turpmāk – Koncepcija), kas 2023. gada 28. septembrī tika apstiprināta Saeimā, norādīts, ka Latvijas nacionālajai drošībai ir militārā, ārpolitiskā un iekšējās drošības dimensija, kas ir savstarpēji saistītas, un iekšējās drošības dimensijai svarīga ir arī civilās aizsardzības sistēmā ietilpstošo institūciju kapacitāte un to spēju attīstīšana. Koncepcijā noteiktas prioritātes iekšējai drošībai un konstitucionālajai iekārtai radītā apdraudējuma novēršanai, un viena no tām ir civilā aizsardzība un katastrofu pārvaldīšana, attiecībā uz kuru norādīts, ka nepieciešams īstenot katastrofu pārvaldības sistēmas reformu, lai nodrošinātu vienlīdz efektīvu, ātru un kvalitatīvu katastrofu pārvaldībā iesaistīto dienestu darbu visā valsts teritorijā, uzlabojot reaģēšanā un katastrofu pārvaldībā iesaistīto dienestu sadarbību un koordināciju, izveidojot katastrofu pārvaldības centrus, tādējādi arī uzlabojot atbildīgajās institūcijās nodarbināto darba apstākļus un darba drošību.
Katastrofu pārvaldības sistēmas funkcionēšanas būtisks priekšnosacījums esošajos ģeopolitiskajos apstākļos ir katastrofu pārvaldības centru būvniecība un to funkcionēšana atbilstoši noteiktajām prioritātēm.
Ministru kabineta 2023. gada 13. janvāra sēdē (prot. Nr.2, 1.§) kā ārpus fiskālās telpas plānotajiem ar valsts drošību saistītiem pasākumiem un kā valsts nozīmes prioritātēm (pielikuma 40. pozīcija) ir atbalstīta finansējuma piešķiršana Iekšlietu ministrijai pasākumam “VUGD depo – katastrofu pārvaldības centri” (turpmāk – valsts drošības stiprināšanas pasākums “Katastrofu pārvaldības centru būvniecība”) 2023. – 2025. gadam 103 151 786 euro apmērā.
Informatīvais ziņojums “Par valsts drošības stiprināšanas pasākuma “Katastrofu pārvaldības centru būvniecība” īstenošanas turpināšana” ir sagatavots ar mērķi informēt Ministru kabinetu par šī valsts drošības stiprināšanas pasākuma īstenošanas gaitu un ir saistīts ar lēmumu pieņemšanu šī valsts drošības stiprināšanas pasākuma īstenošanas turpināšanai.

I. Esošās situācijas apraksts

Iekšlietu ministrija un tās padotības iestādes pastāvīgi un mērķtiecīgi strādā pie strukturālo reformu un labās prakses ieviešanas iekšlietu nozarē. Neskatoties uz ievērojamo konkurenci Eiropas Savienības mērogā, Eiropas Komisijas Strukturālo reformu atbalsta ģenerāldirektorāts ir atbalstījis Iekšlietu ministrijas strukturālo reformu iniciatīvas trīs reizes, ļaujot īstenot Strukturālo reformu atbalsta programmas projekta “Iekšlietu nozares iestāžu efektivitātes paaugstināšana” pirmo posmu (turpmāk - SRAP 1), kā arī uzsākt šī projekta otro posmu un trešo posmu. SRAP 1 ietvaros tika analizēta Valsts policijas (turpmāk - VP), Valsts ugunsdzēsības un glābšanas dienesta (turpmāk – VUGD) un Pilsonības un migrācijas lietu pārvaldes (turpmāk - PMLP) darba un sniegto pakalpojumu kvalitāte. Projekta laikā tika sniegtas rekomendācijas, lai nodrošinātu ilgtspējīgu un konkurētspējīgu valsts pārvaldes modeļa ieviešanu iekšlietu nozarē un uzlabotu vispārējo drošības līmeni valstī un iedzīvotāju drošības sajūtu.
Lai arī ir sperti būtiski soļi šo rekomendāciju ieviešanā, vairums pasākumu paredz darbu arī pie resursu optimizācijas un efektīvākas pārvaldības principu ieviešanas iekšlietu nozarē. Lai īstenotu pasākumus, kas ir saistīti ar struktūru un funkciju efektivizēšanu, kā arī dienestu struktūrvienību izvietojuma pārskatīšanu, ir svarīgi paralēli uzlabot Iekšlietu ministrijas un tās padotības iestāžu lietojumā esošo ēku tehnisko stāvokli, kā arī pilnveidot infrastruktūras kvalitāti. Īstenojot ilgtspējīgu, energoefektīvu, ekonomisku un iedzīvotāju vajadzībām atbilstošu nekustamo īpašumu un infrastruktūras pārvaldības politiku, arī SRAP 1 reformas tiks balstītas uz stabiliem pamatiem. Pretējā gadījumā strukturālo reformu centieni nevar tikt īstenoti pilnvērtīgi un nevar tikt nodrošināta patiesi efektīva un ekonomiska pārvaldība iekšlietu nozarē, ja nav iespējams veidot infrastruktūras tīklu, kas patiesi atbilstu labas un ekonomiskas pārvaldības standartiem.
Tālredzīgas investīcijas infrastruktūrā ir viens no stūrakmeņiem vispārējai nozares attīstībai, kas ļautu ilgtermiņā ekonomēt finanšu līdzekļus, kas pašlaik tiek tērēti ēku uzturēšanā un remontdarbos. Papildus tam sakārtota infrastruktūra pozitīvi ietekmētu citu rekomendāciju ieviešanu, sakārtotai darba videi kalpojot kā stimulam jauno profesionāļu piesaistē un ļaujot ieviest jaunākās inovācijas un digitālās tehnoloģijas iekšlietu resora darbā.
Infrastruktūras attīstība ir ilgtspējīgas un labi pārvaldītas iekšlietu nozares pamatā. Iekšlietu ministrija atbilstoši Eiropas semestra 2020. gada 8. jūnija ieteikumiem Latvijai, ir sākusi ieviest Zaļās pārejas reformu iekšlietu nozarē, lai nodrošinātu, ka turpmākās investīcijas tiek izmantotas, lai veicinātu zaļo pārkārtošanos un digitālo pāreju. 2020. gadā ir uzsākts darbs arī pie katastrofu un krīžu pārvaldības un reaģētspējas saglabāšanas un stiprināšanas Latvijā, paredzot Ministru kabineta 2020. gada 26. augustā apstiprinātajā Valsts civilās aizsardzības plānā būvēt, renovēt un rekonstruēt esošo VUGD struktūrvienību tīklu, kā arī nodrošināt ēku, kurās izvietotas VP struktūrvienības, būvniecību, renovāciju un rekonstrukciju, tostarp ņemot vērā arī SRAP 1 secinājumus un ilgtspējīgas, un zaļas attīstības principus.
Diemžēl situācija ar nozares nekustamo īpašumu portfeli ir kritiska, Iekšlietu ministrijas valdījumā esošo nekustamo īpašumu tehniskais stāvoklis gadu no gada turpina pasliktināties un ēku sakārtošanā ir jāiegulda arvien vairāk finanšu līdzekļu. Daļa no ēkām ir avārijas vai pirms avārijas stāvoklī. Tikai 1,9 procentu no visām būvēm ir nodotas ekspluatācijā pēc 2000. gada, t.i. 12 būves no 647 būvēm kopumā. Iekšlietu ministrijas valdījumā ir arī ēkas, kurām ir piešķirts valsts aizsargājamā kultūras pieminekļa statuss, kas apgrūtina un sadārdzina ēku pārbūvi, savukārt daļai ēku tā vispār nav iespējama, jo pārbūves darbi skar ēkas nesošās konstrukcijas. Tā rezultātā šajās ēkās nav iespējams izvietot, piemēram, jauno ugunsdzēsības tehniku, veikt telpu pārplānošanu un pielāgošanu dienestu funkciju optimālai īstenošanai. Lielākā daļa VP struktūrvienību atrodas neremontētās telpās vairāk nekā trīsdesmit gadus, kuras ir sliktā tehniskā stāvoklī un funkcionāli nepiemērotas VP uzdevumu izpildei. Turklāt lielākajai daļai ēku ir arī augsts energoresursu patēriņš, kas attiecīgi rada negatīvu ietekmi uz kopējo valsts klimata pēdu. 
Finansējums sistēmiskām un ilgtermiņā plānotām investīcijām nekustamajos īpašumos Iekšlietu ministrijai ilgstoši nav bijis pieejams. 
Iekšlietu ministrija iespēju robežās ir iesaistījusies energoefektivitātes paaugstināšanas projektos - ar Eiropas reģionālās attīstības fonda atbalstu darbības programmas "Izaugsme un nodarbinātība" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas ietvaros īstenojot 11 energoefektivitātes projektus (kopumā atjaunotas 14 valsts ēkas, t.i., 2,16% no kopējā būvju skaita, taču tā rezultātā ēkas tiek sakārtotas tikai daļēji, jo paredz finansējumu tikai konkrētiem ārējo konstrukciju un siltummezglu sakārtošanas pasākumiem. Iekštelpu remontam un telpu pārbūvēm finansējums šo projektu ietvaros nav paredzēts. Ievērojot to, ka lielākā daļa Iekšlietu ministrijas valdījumā esošo ēku ir sliktā tehniskā stāvoklī (būvētas 19.gadsimta beigās un 20.gadsimta sākumā), tām ir liels konstruktīvo elementu nolietojums (nesošo konstrukciju, jumta, fasādes un inženiertīklu nozīmīgi bojājumi), kas katru gadu sadārdzina šo ēku uzturēšanas izmaksas.
Iekšlietu ministrijai līdz 2020. gadā uzsākto reformas pasākumu īstenošanai ir izdevies īstenot vien sešu jaunu ugunsdzēsības depo būvniecības projektus (Apē, Ērgļos, Skrundā, Valkā, Smiltenē un Rīgā) Iekšlietu ministrijai budžeta apakšprogrammā 40.02.00 "Nekustamais īpašums un centralizētais iepirkums" ilgtermiņa saistības pasākumam "Depo ēku būvniecība, rekonstrukcija vai renovācija" 2015.-2018. gadā piešķirtā (terminēta) mērķfinansējuma ietvaros, kas deva iespēju novērtēt ieguvumus, ko sniedz jauna ēka.
Tāpat Iekšlietu ministrija izstrādāja vadlīnijas ugunsdzēsības depo projektēšanai un aprīkošanai, kurā ietvertas standartizētas prasības ugunsdzēsības depo ēkām. Šādas standartizētas prasības ir izstrādātas arī īslaicīgās aizturēšanas vietām un VP iecirkņiem un atbalsta punktiem. Iekšlietu ministrija sadarbībā ar A/s UPB publiskas iepirkuma procedūras rezultātā ir izstrādājusi skiču projektu tipveida ugunsdzēsības depo būvniecībai, nodrošinot to īstenošanai augstu gatavības pakāpi. Projekta risinājums paredz moduļu tipa ēku būvniecību ar iespēju papildināt jebkuru tipveida projektu ar papildus nepieciešamajām telpām citu dienestu vajadzībām, tādējādi vienuviet izvietojot iekšlietu resora iestādes, un vajadzības gadījumā arī citu resoru iestādes. To paredz arī Administratīvi teritoriālā reforma, kā ietvaros plānots veidot reģionālās un nacionālās nozīmes attīstības centrus, kas saistīti vienotā administratīvā, ekonomiskā un saimnieciskā vienībā. Šādas ēkas būs gandrīz nulles enerģijas patēriņa ēkas, kur energoefektivitātes rādītājs apkurei atbilst A klasei, nepārsniedzot 45 kWh/m² gadā, vienlaikus nodrošinot telpu mikroklimata atbilstību normatīvo aktu prasībām, kur kopējais primārās enerģijas patēriņš apkurei, karstā ūdens apgādei, mehāniskajai ventilācijai, dzesēšanai, apgaismojumam veidos ne vairāk kā 95 kwh/m² gadā, ēkā tiks izmantotas augstas efektivitātes sistēmas, kuras nodrošina ne mazāk kā 75% ventilācijas zudumu atgūšanu apkures periodā. Līdz ar to varētu tikt mazināta pieaugošā CO2 emisija Latvijā.
Šie skiču projekti tiek izmantoti par pamatu jauno katastrofu pārvaldības centru būvniecībā.

II. Panāktais progress un plānotā rīcība katastrofu pārvaldības centru būvniecības nodrošināšanai

	II.1. Katastrofu pārvaldības centru būvniecība augstas gatavības projektu un pasākumu īstenošanai piešķirto līdzekļu ietvaros

Pirmais mērķētais finansējums katastrofu pārvaldības centru būvniecībai ir piešķirts, pamatojoties uz Ministru kabineta 2021. gada 18. marta sēdē (prot. Nr.28, 42.§ 2.punkts) lemto - pieņemts konceptuāls lēmums atbalstīt papildu finansējumu ar Covid–19 krīzes pārvarēšanu un ekonomikas atlabšanu saistītu augstas gatavības projektu īstenošanai 2021. un 2022. gadā, no tā Iekšlietu ministrijas pasākumam “Infrastruktūras attīstības projektu īstenošana iekšlietu nozarē” līdz 27 300 000 euro, tajā skaitā VUGD depo ēku būvniecībai, aprīkošanai un projekta vadības nodrošināšanai. Faktiski šie VUGD depo ir uzskatāmi par katastrofu pārvaldības centriem (izņemot ugunsdzēsības depo Saulkrastos), ar to būvniecības uzsākšanu uzsākot katastrofu pārvaldības sistēmas pilnveidošanu, izvietojot vairākus katastrofu pārvaldībā un reaģēšanā iesaistītus dienestus (VUGD, VP, Neatliekamās medicīniskās palīdzības dienests (turpmāk - NMPD))) vienuviet.
Lai nodrošinātu katastrofu pārvaldības centru (t.sk. VUGD depo ēku) projektēšanu un būvniecību šī resursu avota piešķirto līdzekļu ietvaros, Nodrošinājuma valsts aģentūra (turpmāk – Aģentūra, NVA) 2021. gadā izsludināja atklātu konkursu, kā rezultātā tika noslēgti divi būvdarbu līgumi par astoņu objektu projektēšanu un būvniecību vairākās Latvijas pilsētās (skatīt 1. tabulu):
1.tabula
Katastrofu pārvaldības centri (VUGD depo ar citiem tajās izvietotajiem dienestiem), kas tiek būvēti no augstas gatavības projektu īstenošanai piešķirtajiem līdzekļiem
	Nr. p.k.
	Vieta
	Kategorija
	Iestādes

	
	
	VP
	VUGD
	

	1.
	Kandava
	AP[footnoteRef:2] [2:  AP – te un turpmāk ziņojuma tekstā “Atbalsta punkts”] 

	C
	VP; VUGD; NMPD


	2.
	Saulkrasti
	
	C
	VUGD

	3.
	Dagda
	AP
	D
	VP; VUGD

	4.
	Iecava
	AP
	D
	VP; VUGD

	5.
	Ilūkste
	AP
	D
	VP; VUGD

	6.
	Priekule
	AP
	D
	VP; VUGD

	7.
	Rūjiena
	AP
	D
	VP; VUGD; NMPD

	8.
	Aizpute
	AP
	D
	VP; VUGD; NMPD



No astoņiem būvējamiem katastrofu pārvaldības centriem (VUGD depo) divi (Iecavā un Priekulē) 2023. gadā ir nodoti ekspluatācijā un 2024. gada pavasarī - arī pasūtītājam (Aģentūrai), abus objektus izmanto arī no attiecīgie dienesti. Vienlaikus, ņemot vērā to, ka līgumi ar būvkomersantiem, kas nodrošināja šo objektu projektēšanu un būvniecību tika izbeigti, ievērojot šo būvkomersantu (ne)spēju pildīt uzņemtās saistības, publiska iepirkuma procedūras rezultātā ir piesaistīti citi būvkomersanti būvdarbu pabeigšanai atlikušajos sešos būvobjektos un šobrīd būvdarbi šajos objektos ir noslēguma fāzē: (sk. 2. tabulu):
2.tabula
Panāktais progress objektu izbūvē[footnoteRef:3]  [3:  Situācija 2025. gada 5. februārī] 

	Nr. p.k.
	Vieta
	Termiņš nodošanai ekspluatācijā (būvvaldē) 
	Komentāri

	1.
	Dagda
	 20.12.2024
	Nodots ekspluatācijā būvvaldē un pasūtītājam 

	2.
	Saulkrasti
	līdz 2025. gada martam 
	Būvdarbi pabeigti, uzsākta nodošana ekspluatācijā, dokumenti iesniegti būvvaldē

	3.
	Kandava
	09.01.2025
	Nodots ekspluatācijā būvvaldē.
Turpinās nodošana pasūtītājam

	4. 
	Aizpute
	20.01.2025
	

	5.
	Ilūkste
	24.01.2025
	

	6.
	Rūjiena
	līdz 2025. gada martam
	Turpinās būvdarbi, uzsākta nodošana ekspluatācijā, dokumenti iesniegti būvvaldē



II.2. Katastrofu pārvaldības centru būvniecība Atveseļošanas un noturības mehānisma plāna ietvaros 
Atveseļošanas un noturības mehānisma plāna (turpmāk – ANM plāns) ietvaros paredzēts īstenot daļu no gandrīz nulles enerģijas patēriņa katastrofu pārvaldības centru būvniecības visā Latvijas teritorijā, tādējādi nodrošinot reģionālās nevienlīdzības mazināšanu, uzlabojot katastrofu pārvaldību. Plāna investīcijas 1.3.1.1.i. “Glābšanas dienestu kapacitātes stiprināšana, īpaši VUGD infrastruktūras un materiāltehniskās bāzes modernizācija” (turpmāk – investīcija) ietvaros paredzēts uzbūvēt 8 līdz 10 katastrofu pārvaldības centrus dažādos Latvijas reģionos. Investīcijas aprēķini ir balstīti uz 10 jaunbūvējamu centru platību un izmaksām, saskaņā ar tiem būtiski tiktu palielināta katastrofu pārvaldības infrastruktūras platība, vienlaikus līdz 77% uzlabojot līdzšinējo līdzvērtīgas platības enerģijas patēriņu apkurei gadā.
ANM plāna un Darbības kārtības[footnoteRef:4] izstrādes procesā ir noteikti prioritāri izbūvējamie katastrofu pārvaldības centri 10 Latvijas pilsētās (skatīt 3. tabulu). [4:  Apstiprināta ar Ministru kabineta 2022.gada 1.februāra noteikumiem Nr.90 “Par Atveseļošanas fonda plāna Darbības kārtību, par kuru vienojas Eiropas Komisija un Latvija”] 

Vienlaikus, ievērojot finansējuma nepietiekamību ANM plāna ietvaros visu minēto katastrofu pārvaldības centru būvniecībai (detalizētāk skatīt informatīvajā ziņojumā “Par Eiropas Savienības Atveseļošanas un noturības mehānisma plāna investīcijas 1.3.1.1.i. "Glābšanas dienestu kapacitātes stiprināšana, īpaši Valsts ugunsdzēsības un glābšanas dienesta infrastruktūras un materiāltehniskās bāzes modernizācija" īstenošanu” (23-TA-2377), izskatīts Ministru kabineta 2023. gada 24. oktobra sēdē (prot. Nr.53, 59.§)), faktiski ANM plāna ietvaros tiek nodrošināta 9 informatīvā ziņojuma 3. tabulā atspoguļoto katastrofu pārvaldības centru būvniecība, nodrošinot katastrofu pārvaldības centra būvniecību Tukumā no drošības stiprināšanas pasākumu īstenošanai piešķirtajiem valsts budžeta līdzekļiem (Ministru kabineta 2023. gada 13. janvāra sēdes prot. Nr.2, 1.§).
3.tabula
Katastrofu pārvaldības centri, kas ir noteikti kā prioritāri būvējami no ANM plāna investīciju īstenošanai piešķirtajiem līdzekļiem un katastrofu pārvaldības centrs Tukumā
	Nr. p.k.
	Vieta
	Kategorija
	Iestāde

	
	
	VP
	VUGD
	

	ANM plāna ietvaros

	1.
	Liepāja
	
	B
	VUGD, VSC[footnoteRef:5] [5:  VSC – te un turpmāk ziņojuma tekstā “Iekšlietu ministrijas veselības un sporta centrs”] 



	2.
	Daugavpils
	
	A
	VUGD, IC[footnoteRef:6], VSC [6:  IC – te un turpmāk ziņojuma tekstā “Iekšlietu ministrijas Informācijas centrs”] 


	3.
	Madona
	
	B
	VUGD, NMPD, NVA

	4.

	Alūksne
	IE[footnoteRef:7] [7:  IE -  te un turpmāk ziņojuma tekstā “Iecirknis”] 

	B
	VP, VUGD, VRS[footnoteRef:8], NVA, IC, NMPD [8:  VRS – te un turpmāk ziņojuma tekstā “Valsts robežsardze”] 


	5.
	Līvāni
	AP
	B
	VP, VUGD, PMLP

	6.
	Salacgrīva
	AP
	D
	VP, VUGD, VRS, NMPD

	7.
	Talsi
	IE
	B
	VP, VUGD, VRS, IC, PMLP, NMPD

	8.
	Viļāni
	AP
	D
	VP, VUGD, NMPD

	9.
	Alsunga
	
	D
	VUGD, NMPD

	Drošības stiprināšanas pasākumu ietvaros (valsts budžeta līdzekļi)

	10./1.
	Tukums
	IE
	B
	VP, VUGD, VRS, IC, PMLP, NMPD




Lai nodrošinātu informatīvā ziņojuma 3. tabulā norādīto katastrofu pārvaldības centru projektēšanu un būvniecību, Aģentūra rīkoja vairākas iepirkuma procedūras, kuru rezultātā ir noslēgti vairāki būvdarbu līgumi par desmit objektu projektēšanu un būvniecību: līgumi par objektu būvniecību Liepājā, Salacgrīvā, Viļānos, Alsungā, Daugavpilī, Madonā un Līvānos ir noslēgti 2023. gada jūnija sākumā, savukārt, līgumi objektu būvniecībai Alūksnē, Talsos un Tukumā noslēgti 2023. gada decembra vidū, ievērojot nepieciešamību rīkot atkārtotu iepirkuma procedūru šo objektu projektēšanai un būvniecībai. 
Šī informatīvā ziņojuma sagatavošanas brīdī visos objektos ir noslēgušies projektēšanas darbi, ir uzsākti un aktīvi noris būvdarbi:
4.tabula
Panāktais progress objektu izbūvē[footnoteRef:9] [9:  Situācija 2025. gada 5. februārī] 

	Nr. p.k.
	Vieta
	Termiņš nodošanai ekspluatācijā (būvvaldē)
	Komentāri

	1.
	Liepāja
	2025. gada IV ceturksnis
	Uzsākti būvdarbi (pamatu pēdas stiegrošana, veidņošana, 1.etapa betonēšana)

	2.
	Daugavpils
	31.01.2025
	Nodots ekspluatācijā būvvaldē.
Turpinās būvdarbu nodošana pasūtītājam

	3.
	Madona
	2025. gada I ceturksnis
	Būvdarbi aktīvi noris, 
pabeigti ārējie darbi, nojumes montāža. Turpinās iekšējie apdares darbi 

	4.
	Līvāni
	līdz 2025. gada martam
	

	5.
	Salacgrīva
	2025. gada IV ceturksnis
	Uzsākti būvdarbi (izbūvēti pamati, veikta monolītās joslas betonēšana), plānots uzsākt vai ir uzsākti sienu mūrēšanas darbi 

	6.
	Viļāni
	
	

	7.
	Alsunga
	
	Pabeigta esošo mūra pamatu demontāža pie iebraukšanas objektā, uzsākti zemes darbi

	8.
	Alūksne
	2026. gada I ceturksnis
	Uzsākti būvdarbi (izbūvēti un nosiltināti pamati, uzsākta sienu mūrēšana) 

	9.
	Talsi
	
	Uzsākti būvdarbi (pabeigta pamatu bloku izbūve ēkas biroja daļā, turpinās pamatu bloku izbūve ēkas VUGD daļā)

	10.
	Tukums
	
	Uzsākti būvdarbi (izbūvēti pamati, turpinās sienu mūrēšana)



Atbilstoši ANM plānā noteiktajam visu norādīto objektu būvniecība ir jāpabeidz līdz 2026. gada I ceturksnim. Turklāt ir paredzēta ēku nojaukšana 20 objektos ar kopējo plānoto nojaukšanas platību 12 833 m2.

II.3. Katastrofu pārvaldības centru būvniecība valsts drošības stiprināšanas pasākumu ietvaros 

Likumprojekta “Par valsts budžetu 2023. gadam un budžeta ietvaru 2023., 2024. un 2025. gadam” sagatavošanas procesā Ministru kabineta 2023. gada 13. janvāra sēdē (prot. Nr.2, 1.§) kā ārpus fiskālās telpas plānotajiem ar valsts drošību saistītiem pasākumiem kā valsts nozīmes prioritātēm (pielikuma 18. un 40. pozīcijas) ir atbalstīta finansējuma piešķiršana Iekšlietu ministrijai katastrofu pārvaldības centru būvniecībai 2023. – 2025. gadam 103 151 786  euro apmērā, tai skaitā:
2023. gadā – 3 645 459 euro;
2024. gadā – 35 958 953 euro;
2025. gadā – 63 547 374 euro.

Sadarbībā ar reaģēšanā un katastrofu pārvaldībā iesaistītajām iestādēm un dienestiem, izvērtējot to atrašanās nepieciešamību un lietderību jaunbūvējamos katastrofu pārvaldības centros, ir atbalstīta katastrofu pārvaldības centru būvniecība no šī resursu avota šādās Latvijas pilsētās:
5.tabula
Katastrofu pārvaldības centri, kuru izbūvi plānots nodrošināt valsts drošības stiprināšanas pasākumu ietvaros
	Nr. p.k.
	Vieta
	Kategorija
	Iestādes

	
	
	VP
	VUGD
	

	1.
	Aizkraukle
	IE
	B
	VP; VUGD; IC; PMLP; NMPD


	2.
	Balvi
	IE
	B
	VP; VUGD; VRS; IC; PMLP; NVA; NMPD

	3.
	Dobele
	IE
	B
	VP; VUGD; IC; PMLP; NMPD

	4.
	Jēkabpils
	IE
	
	VP; PMLP; NMPD; IC; NVA

	5.
	Jelgava
	IE
	A
	VP; VUGD; VRS; PMLP; NMPD; NVA; IC, LRP[footnoteRef:10] [10:  LRP – Latvijas Republikas prokuratūra] 


	6.
	Jūrmala (Dzintari)
	AP
	D
	VP; VUGD; PMLP; NMPD; IC; VSC

	7.
	Jūrmala (Kauguri)
	IE
	B
	VP; VUGD; IC; NMPD

	8.
	Krāslava
	IE
	B
	VP; VUGD; PMLP; IC; NMPD

	9.
	Kuldīga
	
	B
	VUGD; NVA; IC; PMLP

	10.
	Limbaži
	IE
	B
	VP; VUGD; NVA; PMLP; NMPD; IC

	11.
	Ludza
	IE
	B
	VP; VUGD; VRS; PMLP; NVA; IC; NMPD

	12.
	Preiļi
	IE
	B
	VP; VUGD; PMLP; IC; NMPD

	13.
	Rēzekne
	
	A
	VUGD; PMLP; NMPD

	14.
	Rīga (Bolderāja)
	
	C
	VUGD; IC; NMPD

	15.
	Saldus
	IE
	B
	VP; VUGD; NVA; IC; NMPD

	16.
	Sigulda
	IE
	B
	VP; VUGD; IC; NMPD



Ievērojot objektu skaitu, to būtiskās atšķirības (izvietojamās iestādes, objekta lielums, specifika, iespēja būvēt par pamatu izmantojot VUGD depo skici, u.c.), kā arī apstākļus (piemēram, zemes vienības esamība Iekšlietu ministrijas valdījumā) ir veikta objektu grupēšana četrās grupās:
1.grupa – katastrofu pārvaldības centri Rīgā (Bolderājā), Jūrmalā (Dzintaros), Kuldīgā;
2.grupa - katastrofu pārvaldības centri Aizkrauklē, Ludzā, Siguldā, Preiļos;
3.grupa - katastrofu pārvaldības centri Balvos, Dobelē, Kauguros, Krāslavā, Limbažos, Rēzeknē, Saldū;
4.grupa – katastrofu pārvaldības centri (administratīvie centri) Jēkabpilī un Jelgavā.

Attiecībā uz 1.grupā iekļautajiem katastrofu pārvaldības centriem (katastrofu pārvaldības centru būvniecību Rīgā (Bolderājā), Jūrmalā (Dzintaros), Kuldīgā) ir veikti katastrofu pārvaldības centru būvniecības nodrošināšanai nepieciešamie priekšdarbi, tajā skaitā atrisinot zemes vienības pieejamības problemātiku, noteiktas lietotāju prasības un 2023. gada 8. decembrī izsludināts atklāts konkurss “Katastrofu pārvaldības centru jaunbūvju būvniecība Bolderājā, Dzintaros, Kuldīgā” (iepirkuma identifikācijas numurs IeM NVA 2023/75), kas noslēdzās ar līguma slēgšanas tiesību piešķiršanu diviem komersantiem katastrofu pārvaldības centru projektēšanas un būvniecības nodrošināšanai. Ministru kabinets 2024. gada 13. augusta sēdē (protokols Nr.31 58.§ 3.punkts) ir atbalstījis Iekšlietu ministrijas priekšlikumu par līgumu slēgšanas tiesību piešķiršanu atbilstoši atklāta konkursa rezultātam, attiecīgi Aģentūra 2024. gada septembrī ir noslēgusi līgumus, kas paredz nodrošināt katastrofu pārvaldības centru projektēšanu un būvniecību maksimāli 21 mēneša laikā no būvdarbu līgumu noslēgšanas.

Attiecībā uz 2.grupā iekļautajiem katastrofu pārvaldības centriem (katastrofu pārvaldības centru būvniecību Aizkrauklē, Ludzā, Siguldā, Preiļos) ir veikti katastrofu pārvaldības centru būvniecības nodrošināšanai nepieciešamie priekšdarbi, tajā skaitā atrisinot zemes vienību pieejamības problemātiku, noteiktas lietotāju prasības un 2024. gada 28. februārī izsludināts atklāts konkurss “Katastrofu pārvaldības centru jaunbūvju būvniecība Preiļos, Aizkrauklē, Siguldā, Ludzā” (identifikācijas numurs IeM NVA 2023/119), kas noslēdzās ar līguma slēgšanas tiesību piešķiršanu diviem komersantiem katastrofu pārvaldības centru projektēšanas un būvniecības nodrošināšanai Preiļos un Siguldā. Ministru kabinets 2024. gada 24. septembra sēdē (protokols Nr.39 24.§ 3.punkts) ir atbalstījis Iekšlietu ministrijas priekšlikumu par līgumu slēgšanas tiesību piešķiršanu atbilstoši iepirkuma rezultātam katastrofu pārvaldības centru būvniecībai Preiļos un Siguldā, attiecīgi Aģentūra 2024. gada oktobrī  ir noslēgusi projektēšanas un būvniecības līgumus, kas paredz nodrošināt katastrofu pārvaldības centru projektēšanu 9 mēnešu laikā no attiecīgā līguma noslēgšanas brīža, nodrošinot to būvniecību maksimāli 15 mēnešu laikā no projektēšanas pabeigšanas.

Iepriekš minētā Ministru kabineta lēmuma projekta sagatavošanas brīdī iepirkuma komisija nebija pieņēmusi lēmumu par līguma slēgšanas tiesību piešķiršanu katastrofu pārvaldības centra projektēšanai un būvniecībai Ludzā, savukārt par tās pieņemto lēmumu par līguma slēgšanas tiesību piešķiršanu katastrofu pārvaldības centra projektēšanai un būvniecībai Aizkrauklē tika iesniegta sūdzība Iepirkumu uzraudzības birojā. Šī informatīvā ziņojuma sagatavošanas brīdī iepirkuma komisija ir pabeigusi vērtēšanu un ir gatava pieņemt atkārtotu lēmumu par līguma slēgšanas tiesību piešķiršanu iepirkuma daļā, kas paredz katastrofu pārvaldības centra projektēšanu un būvniecību Aizkrauklē. Attiecībā uz katastrofu pārvaldības centra projektēšanu un būvniecību Ludzā, kurā arī Iepirkumu uzraudzības birojā tika apstrīdēts iepirkuma komisijas lēmums par līguma slēgšanas tiesību piešķiršanu, ir saņemts Iepirkumu uzraudzības biroja lēmums, kas nosaka veikt atkārtotu šajā daļā saņemto piedāvājumu izvērtējumu. Iepirkuma komisija ir veikusi pārvērtēšanu un ir gatava pieņemt lēmumu par līguma slēgšanas tiesību piešķiršanu.
6.tabula
Saņemto finanšu piedāvājumu apkopojums katastrofu pārvaldības centru būvniecībai Ludzā un Aizkrauklē
	Nr. p.k.
	Vieta
	Saņemtie finanšu piedāvājumi

	
	
	Pretendents
	Finanšu piedāvājuma summa, euro (bez PVN) 
	Finanšu piedāvājuma summa, euro (ar PVN) 

	1.
	Aizkraukle
	Pretendents Nr.1
	8 417 292,83
	10 184 924,32

	
	
	Pretendents Nr.2
	8 647 455,00
	10 463 420,55

	
	
	Pretendents Nr.3
	7 820 799,71
	9 463 167,65

	
	
	Pretendents Nr.4
	8 417 124,62
	10 184 720,79

	
	
	Pretendents Nr.5
	8 409 980,37
	10 176 076,25

	
	
	Pretendents Nr.6
	8 742 512,15
	10 578 439,70

	
	
	Pretendents Nr.7
	9 278 457,07
	11 226 933,06

	2.
	Ludza
	Pretendents Nr.1
	8 885 140,0
	10 751 019,40

	
	
	Pretendents Nr.2
	9 629 428,7
	11 651 608,73

	
	
	Pretendents Nr.3
	9 408 185,86
	11 383 904,89

	
	
	Pretendents Nr.4
	9 584 303,74
	11 597 007,53 



Ievērojot to, ka iepirkuma komisija vēl nav pieņēmusi un paziņojusi atkārtotos lēmumus par līguma slēgšanas tiesību piešķiršanu un ir jāpieļauj pārsūdzības iesniegšanas iespējamība Iepirkumu uzraudzības birojā, veicot nepieciešamā finansējuma prognozi katastrofu pārvaldības centra projektēšanai un būvniecībai, ir ņemta vērā visdārgākā iesniegtā finanšu piedāvājuma summa (skatīt 6. tabulā norādīto). Saistīto pakalpojumu nodrošināšanai nepieciešamā finansējuma prognoze veikta, ievērojot citu katastrofu pārvaldības centru būvniecības nodrošināšanai nolīgto komersantu cenas līdzvērtīgajiem pakalpojumiem. Tādējādi, iespējamo finansiālo saistību prognoze veikta, ievērojot lielāko prognozēto nepieciešamā finansējuma apmēru (atbilstoši finanšu piedāvājumiem) minēto katastrofu pārvaldības centru būvniecības nodrošināšanai.
	Prognoze veidota, ievērojot iepirkuma dokumentācijā un līgumos paredzētos termiņus – projektēšanas darbu pabeigšana 9 mēnešu laikā no iepirkuma līguma noslēgšanas brīža[footnoteRef:11], būvdarbiem – 15 mēneši no to uzsākšanas brīža, t.i., indikatīvi būvdarbu pabeigšana un objektu nodošana ekspluatācijā plānota 2027. gada II ceturksnī. [11:  Prognozējams 2025. gada martā, ievērojot šī ziņojuma virzību, iepirkuma komisijas lēmumu pieņemšanu, apstrīdēšanas periodu] 

7.tabula
Prognoze par katastrofu pārvaldības centru būvniecībai Ludzā un Aizkrauklē un saistītajiem pakalpojumiem nepieciešamā finansējuma apmēru
	Katastrofu pārvaldības centrs
	Projektēšana, būvdarbi, autor-uzraudzība, euro (ar PVN)[footnoteRef:12] [12:  Noapaļojot uz augšu līdz veseliem euro katra attiecīgā objekta lielāko finanšu piedāvājumu (skatīt 6. tabulu)] 

	Saistītie darbi un pakalpojumi, euro (ar PVN)
	KOPĀ (noapaļojot līdz veseliem euro), euro, tajā skaitā:
	2025. gadā
	2026. gadā
	2027. gadā

	
	
	Būv-projekta ekspertīze 
	Būvuz-raudzība
	Inženierkon-sultantu pakalpojumi 
 
	
	
	
	

	Ludza
	11 651 609
	83 453
	94 380
	145 200
	11 974 642
	397 806
	8 562 389
	3 014 447

	Aizkraukle
	11 226 934
	57 120
	94 380
	145 200
	11 523 634
	238 611
	7 586 557
	3 698 466

	KOPĀ:
	22 878 543
	140 573
	188 760
	290 400
	23 498 276
	636 417
	16 148 946
	6 712 913



Gadījumā, ja tiks pieņemti šim informatīvajam ziņojumam pievienotajā Ministru kabineta sēdes protokollēmumā ierosinātie lēmumi, katastrofu pārvaldības centru projektēšanas un būvniecības, kā arī saistīto pakalpojumu segšanai nepieciešamā finansējuma prognoze tiks precizēta (aktualizēta), balstoties uz iepirkuma komisijas lēmumiem, sagatavojot un virzot Ministru kabineta rīkojumu projektus par finansējuma piešķiršanu (apropriācijas pārdali) no budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem” ievērojot faktiski šim mērķim nepieciešamā finansējuma apmēru.

Attiecībā uz 3.grupā iekļautajiem katastrofu pārvaldības centriem  (katastrofu pārvaldības centru būvniecību Balvos, Dobelē, Kauguros, Krāslavā, Limbažos, Rēzeknē un Saldū) ir veikti katastrofu pārvaldības centru būvniecības nodrošināšanai nepieciešamie priekšdarbi, tajā skaitā atrisinot zemes vienību pieejamības problemātiku, noteiktas lietotāju prasības un 2024. gada 4. aprīlī izsludināts atklāts konkurss “Katastrofu pārvaldības centru jaunbūvju būvniecība Rēzeknē, Krāslavā, Kauguros, Dobelē, Balvos, Limbažos, Saldū” (identifikācijas numurs IeM NVA 2023/120). Šī informatīvā ziņojuma sagatavošanas brīdī ir noslēgusies vērtēšana, bet iepirkuma komisija vēl nav lēmusi par iepirkuma līguma slēgšanas tiesību piešķiršanu.
8.tabula
Saņemto finanšu piedāvājumu apkopojums katastrofu pārvaldības centru būvniecībai Rēzeknē, Krāslavā, Kauguros, Dobelē, Balvos, Limbažos un Saldū
	Nr. p.k.
	Vieta
	Saņemtie finanšu piedāvājumi

	
	
	Pretendents
	Finanšu piedāvājuma summa, euro (bez PVN) 
	Finanšu piedāvājuma summa, euro (ar PVN) 

	1.
	Rēzekne
	Pretendents Nr.1
	7 619 293,00
	9 219 344,53

	
	
	Pretendents Nr.2
	7 562 590,62
	9 150 734,65

	
	
	Pretendents Nr.3
	7 909 317,87
	9 570 274,62

	
	
	Pretendents Nr.4
	7 617 777,77
	9 217 511,10

	
	
	Pretendents Nr.5
	7 698 325,88
	9 314 974,31

	2.
	Krāslava
	Pretendents Nr.1
	7 463 878,39
	9 031 292,85

	
	
	Pretendents Nr.2
	7 422 222,22
	8 980 888,89

	
	
	Pretendents Nr.3
	7 154 664,26
	8 657 143,75

	3.
	Jūrmala (Kauguri)
	Pretendents Nr.1
	11 152 858,28
	13 494 958,52

	
	
	Pretendents Nr.2
	10 207 691,08
	12 351 306,21

	
	
	Pretendents Nr.3
	10 571 888,91
	12 791 985,58

	
	
	Pretendents Nr.4
	10 499 813,18
	12 704 773,95

	
	
	Pretendents Nr.5
	10 706 643,35
	12 955 038,45

	
	
	Pretendents Nr.6
	10 766 764,60
	13 027 785,17

	
	
	Pretendents Nr.7
	10 405 406,90
	12 590 542,35

	4.
	Dobele
	Pretendents Nr.1
	8 759 777,53
	10 599 330,81

	
	
	Pretendents Nr.2
	7 799 880,61
	9 437 855,54

	
	
	Pretendents Nr.3
	8 622 781,53
	10 433 565,65

	
	
	Pretendents Nr.4
	10 596 911,26
	12 822 262,62

	
	
	Pretendents Nr.5
	9 430 827,04
	11 411 300,72

	
	
	Pretendents Nr.6
	8 777 777,77
	10 621 111,10

	
	
	Pretendents Nr.7
	8 957 530,64
	10 838 612,07

	5.
	Balvi
	Pretendents Nr.1
	8 035 779,99
	9 723 293,79

	
	
	Pretendents Nr.2
	7 999 999,99
	9 679 999,99

	
	
	Pretendents Nr.3
	7 549 194,17
	9 134 524,95

	
	
	Pretendents Nr.4
	8 518 034,10
	10 306 821,26

	6.
	Limbaži
	Pretendents Nr.1
	8 663 256,18
	10 482 539,98

	
	
	Pretendents Nr.2
	7 147 533,09
	8 648 515,04

	
	
	Pretendents Nr.3
	7 599 869,82
	9 195 842,48

	
	
	Pretendents Nr.4
	7 669 620,95
	9 280 241,35

	
	
	Pretendents Nr.5
	7 587 321,70
	9 180 659,26

	7.
	Saldus
	Pretendents Nr.1
	8 600 112,72
	10 406 136,39

	
	
	Pretendents Nr.2
	8 759 371,04
	10 598 838,96

	
	
	Pretendents Nr.3
	7 632 442,55
	9 235 255,49

	
	
	Pretendents Nr.4
	8 175 105,36
	9 891 877,49

	
	
	Pretendents Nr.5
	8 149 561,14
	9 860 968,98

	
	
	Pretendents Nr.6
	8 305 161,87
	10 049 245,86



Ievērojot to, ka iepirkuma komisija vēl nav pieņēmusi un paziņojusi lēmumu par līguma slēgšanas tiesību piešķiršanu un ir jāpieļauj pieņemtā lēmuma pārsūdzību iesniegšanas iespējamība Iepirkumu uzraudzības birojā, veicot nepieciešamā finansējuma prognozi katastrofu pārvaldības centra projektēšanai un būvniecībai, ir ņemta vērā visdārgākā iesniegtā finanšu piedāvājuma summa (skatīt 8. tabulā norādīto). Saistīto pakalpojumu nodrošināšanai nepieciešamā finansējuma prognoze veikta, ievērojot citu katastrofu pārvaldības centru būvniecības nodrošināšanai nolīgto komersantu cenas līdzvērtīgiem pakalpojumiem. Tādējādi, iespējamo finansiālo saistību prognoze veikta, ievērojot lielāko nepieciešamā finansējuma apmēru (atbilstoši finanšu piedāvājumiem) minēto katastrofu pārvaldības centru būvniecības nodrošināšanai.
Prognoze veidota, ievērojot iepirkuma dokumentācijā un līgumos paredzētos termiņus – projektēšanas darbu pabeigšana 9 mēnešu laikā no iepirkuma līguma noslēgšanas brīža[footnoteRef:13], būvdarbiem – 15 līdz 18 mēneši no to uzsākšanas brīža, t.i., indikatīvi būvdarbu pabeigšana un objektu nodošana ekspluatācijā plānota 2027. gada II - III ceturksnī. [13:  Prognozējams 2025. gada martā, ievērojot šī ziņojuma virzību, iepirkuma komisijas lēmumu pieņemšanu, apstrīdēšanas periodu] 

9. tabula
Prognoze par katastrofu pārvaldības centru būvniecībai Rēzeknē, Krāslavā, Kauguros, Dobelē, Balvos, Limbažos un Saldū un saistītajiem pakalpojumiem nepieciešamā finansējuma apmēru
	Katastrofu pārvaldības centrs
	Projektēšana, būvdarbi, autoruzraud-zība, euro (ar PVN)[footnoteRef:14] [14:  Noapaļojot uz augšu līdz veseliem euro katra attiecīgā objekta lielāko finanšu piedāvājumu (skatīt 8. tabulu)] 

	Saistītie darbi un pakalpojumi, euro (ar PVN)
	KOPĀ (noapaļojot līdz veseliem euro), euro, tajā skaitā:
	2025. gadā
	2026. gadā
	2027. gadā

	
	
	Būv-projekta ekspertīze 
	Būv- uz-raudzī-ba
	Inženier-konsul-tantu pakal-pojumi 
	
	
	
	

	Rēzekne
	9 570 275
	109 681
	94 380
	145 200
	9 919 536
	344 607
	7 058 290
	2 516 639

	Krāslava
	9 031 293
	119 443
	100 672
	151 250
	9 402 658
	344 171
	6 297 134
	2 761 353

	Jūrmala (Kauguri)
	13 494 959
	119 803
	94 380
	145 200
	13 854 342
	338 886
	9 402 237
	4 113 219

	Dobele
	12 822 263
	120 433
	94 380
	145 200
	13 182 276
	261 626
	7 754 572
	5 166 078

	Balvi
	10 306 822
	123 312
	94 380
	145 200
	10 669 714
	277 652
	7 648 185
	2 743 877

	Limbaži
	10 482 540
	124 617
	100 672
	151 250
	10 859 079
	265 548
	6 523 898
	4 069 633

	Saldus
	10 598 839
	125 247
	113 256
	163 350
	11 000 692
	264 315
	6 223 053
	4 513 324

	KOPA:
	76 306 991
	842 536
	692 120
	1 046 650
	78 888 297
	2 096 805
	50 907 369
	25 884 123



Kā iepriekš ziņojumā norādīts attiecībā uz plānotajiem katastrofu pārvaldības centriem Ludzā un Aizkrauklē, arī 3. grupā iekļauto katastrofu pārvaldības centru projektēšanas un būvniecības, kā arī saistīto pakalpojumu segšanai nepieciešamā finansējuma prognoze tiks precizēta (aktualizēta), balstoties uz iepirkuma komisijas lēmumiem, sagatavojot un virzot Ministru kabineta rīkojumu projektus par finansējuma piešķiršanu (apropriācijas pārdali) no budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem”, ievērojot faktiski šim mērķim nepieciešamā finansējuma apmēru.

Ievērojot 4.grupā iekļauto objektu specifiku, tajā skaitā to, ka to būvniecība nav iespējama, izmantojot tipveida VUGD depo skici, sākotnēji ir nepieciešams organizēt iepirkumu būvprojektu minimālā sastāvā izstrādei, ko ir racionāli veikt, ja ir pieejams resursu avots minēto katastrofu pārvaldības centru projektēšanai un būvniecībai.

Ievērojot to, ka pasākuma “Katastrofu pārvaldības centru būvniecība” īstenošanu nodrošina Iekšlietu ministrija sadarbībā ar tās padotības iestādi – Aģentūru, izpildot valsts deleģētās funkcijas, kā arī to, ka būvdarbu veicēji un pakalpojumu sniedzēji pasākuma īstenošanas nodrošināšanai tiek izvēlēti atklātā, pārredzamā, nediskriminējošā un konkurenci nodrošinošā procedūrā, ievērojot Publisko iepirkumu likuma normas, atbalsts saimnieciskās darbības veikšanai netiks sniegts un attiecīgi nav jāpiemēro komercdarbības atbalsta regulējums.


III. PRIEKŠLIKUMI TURPMĀKAI RĪCĪBAI

Kā iepriekš norādīts, katastrofu pārvaldības sistēmas funkcionēšanas būtisks priekšnosacījums esošajos ģeopolitiskajos apstākļos ir katastrofu pārvaldības centru būvniecība un to funkcionēšana atbilstoši noteiktajām prioritātēm (sk. 1.attēlu).

[image: ]
1.attēls Kopš 2015. gada izbūvētie VUGD depo (6) un jaunbūvējamie katastrofu pārvaldības centri (34)

Īstenojot katastrofu pārvaldības centru būvniecību atbilstoši noteiktajām prioritātēm, būtiska ir lēmumu pieņemšana par pasākuma īstenošanas turpināšanu tiem katastrofu pārvaldības centriem, kuru būvniecības nodrošināšanai ir izsludinātas attiecīgās iepirkumu procedūras (katastrofu pārvaldības centru būvniecība Ludzā, Aizkrauklē, Rēzeknē, Krāslavā, Kauguros, Dobelē, Balvos, Limbažos un Saldū).
Pasākuma īstenošanai prognozēti nepieciešamā finansējuma apmērs šo katastrofu pārvaldības centru būvniecībai un saistīto pakalpojumu segšanai veido 102 386 573 euro (skatīt 10. tabulu), tai skaitā:
2025. gadā – 2 733 222 euro;
2026. gadā – 67 056 315 euro;
2027. gadā – 32 597 036 euro.
10.tabula
Prognoze par valsts drošības stiprināšanas pasākuma “Katastrofu pārvaldības centru būvniecība” īstenošanas turpināšanai nepieciešamajiem līdzekļiem
	
	KOPĀ, tajā skaitā
	2025
	2026
	2027

	2.grupa KPC Ludzā un Aizkrauklē
	23 498 276
	636 417
	16 148 946
	6 712 913

	3.grupa KPC Balvos, Dobelē, Kauguros, Krāslavā, Limbažos, Rēzeknē, Saldū
	78 888 297
	2 096 805
	50 907 369
	25 884 123

	[bookmark: _Hlk189664915]KOPĀ indikatīvi nepieciešamais (2., 3. grupa)
	102 386 573
	2 733 222
	67 056 315
	32 597 036



Atzīmējams, ka pasākuma īstenošanas turpināšanai nepieciešamā finansējuma prognozē nav ietverts finansējums, kas ir nepieciešams katastrofu pārvaldības centru būvniecībai Jelgavā un Jēkabpilī. Kā iepriekš norādīts, par šo katastrofu pārvaldības centru projektēšanu un būvniecību būs jālemj atsevišķi, ievērojot to, ka to izbūvi nav iespējams nodrošināt vidējā termiņā, bet no sākuma ir jānodrošina būvprojektu minimālā sastāvā izstrāde. Jāņem vērā, ka finansējums katastrofu pārvaldības centru Jelgavā un Jēkabpilī būvniecībai budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem” šobrīd nav pieejams.

Lai nodrošinātu valsts drošības stiprināšanas pasākuma “Katastrofu pārvaldības centru būvniecība” īstenošanu, uz šī informatīvā ziņojuma sagatavošanas brīdi no Ministru kabineta 2023. gada 13. janvāra sēdē (prot. Nr.2, 1.§) piešķirtajiem līdzekļiem 2023. – 2025. gadam 103 151 786 euro apmērā, ir atbalstīta finansējuma piešķiršana (pārdale) katastrofu pārvaldības centru būvniecības nodrošināšanai, pabeigšanai un darbības nodrošināšanai 50 693 160 euro apmērā (skatīt 11. tabulu), tai skaitā:
2023. gadā – 264 918 euro;
2024. gadā – 6 875 299 euro;
2025. gadā – 43 552 943 euro.
11.tabula
Pārskats par pasākuma īstenošanai piešķirtajiem līdzekļiem
	 Pasākums
	2023.
	2024.
	2025.

	VUGD depo – katastrofu pārvaldības centri
	rezervēts finansējums
	3 645 459
	35 958 953
	63 547 374

	
	piešķirts finansējums (katastrofu pārvaldības centra būvniecībai Tukumā)
MK 27.10.2023. rīkojums Nr. 708 (Ministru kabineta 2023. gada 24. oktobra sēdes protokollēmums (prot.Nr.53 59.§))*

*papildus minētajam, atbalstīta papildu finansējuma piešķiršana 2026. gadam 1 971 938 euro
	264 918
	2 941 073
	6 987 363

	
	piešķirts finansējums (katastrofu pārvaldības centra būvniecības pabeigšanai Aizputē, Rūjienā, Kandavā un Saulkrastos)
MK 13.08.2024. rīkojums Nr. 661
(Ministru kabineta 2024. gada 13. augusta sēdes protokollēmums (prot.Nr.31 57.§))
	
	3 500 692
	781 860

	
	piešķirts finansējums (katastrofu pārvaldības centra būvniecībai Rīgā (Bolderājā), Jūrmalā (Dzintaros), Kuldīgā)
MK 13.08.2024. rīkojums Nr. 662
(Ministru kabineta 2024. gada 13. augusta sēdes protokollēmums (prot.Nr.31 58.§))
	
	392 696
	14 840 421

	
	piešķirts finansējums (katastrofu pārvaldības centra būvniecībai Siguldā un Preiļos) 
MK 26.09.2024. rīkojums Nr. 778
(Ministru kabineta 2024. gada 24. septembra sēdes protokollēmums (prot.Nr.39 24.§))
	
	40 838
	19 276 860

	
	piešķirts finansējums (katastrofu pārvaldības centru Liepājā, Daugavpilī, Madonā, Līvānos, Salacgrīvā, Viļānos, Alsungā, Alūksnē, Talsos un Tukumā darbības nodrošināšanai) 
(Ministru kabineta 2024. gada 29. oktobra sēdes protokollēmums (prot.Nr.46 78.§))
	
	
	1 666 439

	
	pieprasīts KOPĀ
	264 918
	6 875 299
	43 552 943

	
	nav pieprasīts
	3 380 541
	29 083 654
	19 994 431



Ievērojot pasākumam plānotos un pārdalītos līdzekļus, tā īstenošanas turpināšanai pieejamā finansējuma atlikums veido 19 994 431 euro 2025. gadam, savukārt kopējais pasākuma īstenošanas turpināšanai pieejamā finansējuma atlikums veido[footnoteRef:15] 52 458 626 euro. Attiecīgi pret 10. tabulā norādīto prognozi par valsts drošības stiprināšanas pasākuma “Katastrofu pārvaldības centru būvniecība” īstenošanas turpināšanai nepieciešamajiem līdzekļiem 102 386 573 euro iztrūkums veido 49 927 947 euro.  [15:  Ņemot vērā kopējo pasākumam piešķirto finansējumu (103 151 786 euro) un  līdz šim no budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem” pārdalīto (50 693 160 euro).  
] 

Ievērojot minēto, veikts izvērtējums par iespēju pasākuma īstenošanas turpināšanu nodrošināt, ievērojot kopējo piešķirtā un pārdalītā finansējuma apmēru Iekšlietu ministrijas pasākumiem, kuriem finansējums ir plānots (rezervēts) budžeta resora “74. Gadskārtējā valsts budžeta izpildes procesā pārdalāmais finansējums” programmā 18.00.00 “Finansējums valsts drošības stiprināšanas pasākumiem”:
12.tabula
Kopsavilkums par Iekšlietu ministrijas pasākumiem, kuriem finansējums ir rezervēts budžeta resora “74. Gadskārtējā valsts budžeta izpildes procesā pārdalāmais finansējums” programmā 18.00.00 “Finansējums valsts drošības stiprināšanas pasākumiem”
	Pasākums
	2023
	2024
	2025
	2026
	2027
	KOPĀ

	
	
	
	
	
	
	
	

	IeM pasākumi programmā 18.00.00 “Finansējums valsts drošības stiprināšanas pasākumiem”, tajā skaitā
	Rezervēts finansējums
	54 998 838
	186 340 073
	228 480 784
	50 092 312
	0
	519 912 007
	

	
	Pārdalīts 
	35 620 611
	208 454 673
	107 844 122
	17 761 589
	0
	369 680 995
	

	
	Plānots pieprasīt 
	0
	0
	22 762 381
	118 894 434
	37 597 036
	179 253 851
	

	
	Pieejamais atlikums
	19 378 227
	-22 114 600
	120 636 662
	32 330 723
	0
	150 231 012
	

	
	
	
	
	
	
	
	
	

	
	Pieejamais atlikums ar plānoto pieprasīt
	19 378 227
	-22 114 600
	97 874 281
	-86 563 711
	-37 597 036
	-29 022 839
	

	VUGD depo - katastrofu pārvaldības centri 
	Rezervēts finansējums
	3 645 459
	35 958 953
	63 547 374
	0
	0
	103 151 786
	

	
	Pārdalīts 
	264 918
	6 875 299
	43 552 943
	0
	0
	50 693 160
	

	
	Plānots pieprasīt 
	0
	0
	2 733 222
	67 056 315
	32 597 036
	102 386 573
	

	
	Pieejamais atlikums
	3 380 541
	29 083 654
	17 261 209
	-67 056 315
	-32 597 036
	-49 927 947
	



No 12. tabulas redzams, ka, ja pasākuma īstenošanas turpināšanai tiktu piešķirts finansējums visā nepieciešamajā apmērā (102 386 573 euro), budžeta resora “74. Gadskārtējā valsts budžeta izpildes procesā pārdalāmais finansējums” programmā 18.00.00 “Finansējums valsts drošības stiprināšanas pasākumiem” Iekšlietu ministrijas pasākumiem veidotos iztrūkums 29 022 839 euro apmērā, attiecīgi no citiem Iekšlietu ministrijas pasākumiem, kuriem finansējums ir rezervēts budžeta resora “74. Gadskārtējā valsts budžeta izpildes procesā pārdalāmais finansējums” programmā 18.00.00 “Finansējums valsts drošības stiprināšanas pasākumiem” ir potenciāli iespējams pārdalīt 73 363 734 euro (102 386 573 euro - 29 022 839 euro).  
Lēmumu pieņemšana nākotnes rīcībai ir neatliekama, ievērojot iepirkumu procedūrās saņemto piedāvājumu nodrošinājuma derīguma termiņus, turklāt tas mazinātu iespējamos nākotnes tiesvedību riskus, pretendentiem apstrīdot nepamatoti pārtraukto iepirkumu rezultātus gadījumā, ja lēmums par iepirkuma procedūras pārtraukšanu tiek pieņemts un paziņots pēc lēmuma par līguma slēgšanas tiesību piešķiršanu pieņemšanas un paziņošanas, kā arī mazinātu riskus, ka pretendenti atsauc savus iesniegtos piedāvājumus, kas varētu sekmēt to, ka atkārtoti veicamajās iepirkuma procedūrās iesniegtie finanšu piedāvājumi būtu dārgāki, līdz ar to būtu nepieciešams lielāks finansiāls ieguldījums.
Gadījumā, ja netiks pieņemts lēmums par pasākuma īstenošanas turpināšanu, Iekšlietu ministrijai būs nepieciešams uzturēt katastrofu pārvaldības centru būvniecībai ministrijas valdījumā pārņemtās zemes vienības bez iespējas tajās nodrošināt būvniecību atbilstoši plānotajam. Turklāt, neīstenojot katastrofu pārvaldības centru būvniecību atbilstoši noteiktajām prioritātēm, būs jārod papildu finansējums esošo ēku pieaugošajiem neatliekamajiem remontdarbiem, jo arvien vairāk ēku stāvoklis ir vērtējams kā kritisks. Situācija turpinās pasliktināties, un var izveidoties situācija, ka būs jāvērtē attiecīgo pakalpojumu sniegšanas pārtraukšana attiecīgajās pilsētās, kas esošajos ģeopolitiskajos apstākļos nav pieļaujams un būtu pretrunā ar Koncepcijā paredzēto.

Saskaņā ar likuma “Par valsts budžetu 2025. gadam un budžeta ietvaru 2025., 2026. un 2027. gadam” 5. pantu no vispārējās valdības budžeta strukturālās bilances mērķa tiek izslēgti izdevumi pasākumiem, kuri tika atzīti par vienreizējiem saskaņā ar likuma “Par valsts budžetu 2023. gadam un budžeta ietvaru 2023., 2024. un 2025. gadam” 5. pantu un kuru ieviešana turpinās 2025. – 2027. gada periodā.  Likuma “Par valsts budžetu 2025. gadam un budžeta ietvaru 2025., 2026. un 2027. gadam” 5. pantā noteiktais attiecināms uz šajā informatīvajā ziņojumā norādīto valsts drošības stiprināšanas pasākumu “Katastrofu pārvaldības centru būvniecība”. Saskaņā ar minētā likuma 69. pantu budžeta resora “74. Gadskārtējā valsts budžeta izpildes procesā pārdalāmais finansējums” programmā 18.00.00 “Finansējums valsts drošības stiprināšanas pasākumiem” noteikto apropriāciju 363 500 918 euro apmērā finanšu ministrs pārdala ministrijai vai citai centrālajai valsts iestādei ar valsts drošību saistītu pasākumu īstenošanai, ja ir pieņemts attiecīgs Ministru kabineta lēmums un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas ir to izskatījusi un nav iebildusi pret apropriācijas pārdali. Kā iepriekš norādīts, Iekšlietu ministrijas pasākumiem budžeta resora “74. Gadskārtējā valsts budžeta izpildes procesā pārdalāmais finansējums” programmā 18.00.00 “Finansējums valsts drošības stiprināšanas pasākumiem” pieejamā finansējuma atlikums veido 73 363 734 euro, kas nav pietiekams visu pasākuma ietvaros plānoto katastrofu pārvaldības centru projektēšanai un būvniecībai.
Eiropas Savienības fondu tematiskās komitejas 2025. gada 22. janvāra sēdē panākta konceptuāla vienošanās par papildus finansējuma (50 milj. euro apmērā) pārdali Iekšlietu ministrijas identificētajām vajadzībām katastrofu pārvaldības/civilās aizsardzības infrastruktūrai, tajā skaitā katastrofu pārvaldības centru projektēšanai un būvniecībai. Attiecīgi trūkstošos 29 022 839 euro (tai skaitā 24 669 413 euro Eiropas Reģionālās attīstības fonda (turpmāk – ERAF) finansējums un 4 353 426 euro valsts budžeta līdzfinansējums) potenciāli iespējams piesaistīt no ES fondiem. Vienlaikus, par minēto finansējuma pārdali vēl jāsaņem pozitīvs Eiropas Komisijas (turpmāk – EK) lēmums, kas indikatīvi gaidāms tikai 2025. gada vidū. Ņemot vērā to, ka ir nepieciešama neatliekama rīcība lēmumu pieņemšanai iepirkumu procedūru ietvaros, ir nepieciešams paredzēt iespēju uzņemties saistības par šo finansējuma apjomu vēl pirms pozitīva EK lēmuma par Eiropas Savienības kohēzijas politikas programmas 2021.–2027.gadam grozījumu apstiprināšanu. Finanšu ministrija virzīs apstiprināšanai Ministru kabinetā attiecīgus Eiropas Savienības kohēzijas politikas programmas 2021.–2027.gadam grozījumus indikatīvi marta beigās (EK iesniedzami līdz 2025.gada 31. martam), paredzot arī konkrētus avotus (pasākumus), no kuriem minētais finansējums atbrīvojams, t.sk. Iekšlietu ministrija pārskatīs arī savā pārziņā esošo ERAF finansējumu. Vienlaikus Iekšlietu ministrija izstrādās un virzīs apstiprināšanai arī Ministru kabineta noteikumus par katastrofu pārvaldības centru būvniecības īstenošanu ES fondu ietvarā, kā arī sadarbībā ar Centrālo finanšu un līgumu aģentūru izstrādās nolikumu, lai pēc iespējas ātrāk varētu izsludināt projektu iesniegumu atlasi katastrofu pārvaldības centru projektam. 

Tādējādi, lai nodrošinātu valsts drošības stiprināšanas pasākuma “Katastrofu pārvaldības centru būvniecība” īstenošanas turpināšanu atbilstoši iepriekš pieņemtajiem lēmumiem, informatīvajam ziņojumam pievienotais Ministru kabineta sēdes protokollēmuma projekts paredz:
1) pieņemt zināšanai Iekšlietu ministrijas sniegto informāciju par valsts drošības stiprināšanas pasākuma “Katastrofu pārvaldības centru būvniecība” īstenošanas nodrošināšanai izsludināto iepirkuma procedūru gaitu katastrofu pārvaldības centru projektēšanai un būvniecībai Ludzā, Aizkrauklē, Rēzeknē, Krāslavā, Kauguros, Dobelē, Balvos, Limbažos un Saldū.
2) Atbalstīt Iekšlietu ministrijas priekšlikumu par valsts drošības stiprināšanas pasākuma “Katastrofu pārvaldības centru būvniecība” īstenošanas turpināšanu, nodrošinot šī protokollēmuma 1. punktā norādīto katastrofu pārvaldības centru projektēšanai un būvniecībai izsludināto iepirkuma procedūru turpināšanu un lēmumu pieņemšanu tajos par līguma slēgšanas tiesību piešķiršanu pilnā apjomā.
3) Pieņemt zināšanai, ka, nodrošinot šī protokollēmuma 1. punktā norādīto katastrofu pārvaldības centru projektēšanu un būvniecību un saistīto pakalpojumu izmaksu segšanu, maksimālais ilgtermiņa saistību apmērs 2025. – 2027. gadam nepārsniedz 102 386 573 euro. 
4) Iekšlietu ministrijai nekavējoties pēc iepirkuma procedūru pabeigšanas normatīvajos aktos noteiktajā kārtībā sagatavot un iesniegt izskatīšanai Ministru kabinetā rīkojuma projektus par finansējuma (apropriācijas) pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem” ar valsts drošību saistītu pasākumu īstenošanai, paredzot saistību uzņemšanos konkrēto katastrofu pārvaldības centru projektēšanai un būvniecībai 2025. – 2027. gadam un finansējuma pārdali atbilstoši iepirkuma procedūru rezultātiem, nepārsniedzot 73 363 734 euro.
5) Pieņemt zināšanai, ka pasākuma īstenošanas turpināšanai trūkstošais finansējums ne vairāk kā 29 022 839 euro apmērā (tai skaitā 24 669 413 euro ERAF finansējums un 4 353 426 euro valsts budžeta līdzfinansējums) piesaistāms no ES fondu līdzekļiem, ievērojot Eiropas Savienības fondu tematiskās komitejas 2025. gada 22. janvāra sēdē panākto konceptuālo vienošanos par papildus finansējuma pārdali Iekšlietu ministrijas identificētajām vajadzībām katastrofu pārvaldības/civilās aizsardzības infrastruktūrai.
6) Atļaut Iekšlietu ministrijai (Nodrošinājuma valsts aģentūrai) uzņemties saistības un noslēgt līgumus katastrofu pārvaldības centru būvniecībai par šī protokollēmuma 5.punktā minēto finansējumu pirms Eiropas Savienības kohēzijas politikas programmas 2021. – 2027. gadam grozījumu apstiprināšanas un investīciju regulējuma izstrādes. 
7) Ņemot vērā šī protokollēmuma 6.punktā paredzēto, Iekšlietu ministrijai nekavējoties informēt Ministru kabinetu par risinājumiem, gadījumā, ja netiek saņemts pozitīvs Eiropas Komisijas lēmums par grozījumiem Eiropas Savienības Kohēzijas politikas programmā 2021. – 2027. gadam, kas paredz attiecīgo finansējuma pārdali, šī protokollēmuma 5.punktā minēto finansējumu rodot Iekšlietu ministrijas pārziņā esošā Eiropas Savienības kohēzijas politikas programmas 2021. –2027. gadam 2.1.3.3. pasākuma "Katastrofu risku mazināšanas pasākumi" īstenošanai paredzētā finansējuma ietvaros.
8) Iekšlietu ministrijai līdz 2025. gada 31. martam izstrādāt un normatīvajos aktos noteiktajā kārtībā iesniegt izskatīšanai Ministru kabineta sēdē Ministru kabineta noteikumus par investīcijām katastrofu pārvaldības centru projektēšanā un būvniecībā Eiropas Savienības kohēzijas politikas programmas 2021. –2027. gadam ietvaros. 
9) Pieņemt zināšanai, ka finansējums katastrofu pārvaldības centru projektēšanai un būvniecībai Jelgavā un Jēkabpilī budžeta resora “74. Gadskārtējā valsts budžeta izpildes procesā pārdalāmais finansējums” programmā 18.00.00 “Finansējums valsts drošības stiprināšanas pasākumiem” šobrīd nav pieejams.
10) Pieņemt zināšanai, ka pasākuma “Katastrofu pārvaldības centru būvniecība” īstenošanas rezultātā var veidoties negatīva ietekme uz vispārējās valdības budžeta bilanci indikatīvi ne vairāk kā 67 056 315 euro apmērā 2026. gadā un ne vairāk kā 32 597 036 euro apmērā 2027. gadā, ņemot vērā to, ka finansējums minētajam pasākumam likumā “Par valsts budžetu 2023. gadam un budžeta ietvaru 2023., 2024. un 2025. gadam” bija piešķirts 2023. – 2025. gadam, ko ir paredzēts mazināt ar šā protokollēmuma 5. punktā paredzēto finansējuma piesaistīšanu no ES fondiem.

